**Curs acreditat**

***„Educaţie economico-financiară pentru profesori”***

Programul de formare continuă **„Educaţie economico-financiară pentru profesori”** este dezvoltat de Asociaţia Română a Băncilor (ARB), Banca Națională a României (BNR) şi Institutul Bancar Român (IBR), în scopul promovării educaţiei economico-financiare, în rândul elevilor de clasa a VIII-a.

Prin organizarea programului, ARB, BNR şi IBR pregătesc grupe de formatori specializaţi, cadre didactice care, prin parcurgerea şi absolvirea programului **„Educaţie economico-financiară pentru profesori”,** vor dispune de cunoştinţele şi abilităţile specifice domeniului economico-financiar, pe care le vor prezenta, la rândul lor, în instituţiile de învăţământ, în cadrul orelor de *Educație socială*. Astfel, cresc şansele tinerei generaţii privind incluziunea financiară.

Institutul Bancar Român (IBR), fondat de Banca Națională a României și Asociația Română a Băncilor, este furnizorul **cursului gratuit** acreditat de Ministerul Educației și Cercetării, pe o perioadă de 4 ani, prin **Ordinul 3559/ 2021 privind acreditarea programelor de formare continuă.**

**conţinut tematic – EDIȚIA I**

|  |  |  |  |
| --- | --- | --- | --- |
| **Nr.** | **Modul** | **Lectori** | **Durată** (online sincron) |
| 1 | Consumatorul și producătorul | **Mirela Radu,** profesor discipline socio-umane, economie și Educație antreprenorială  **Anda Barbu,** profesor discipline socio-umane, economie și Educație antreprenorială | 1 iulie 2022, orele 16.00 -21.00 |
| 2 | Relația consumatorului cu instituțiile financiare | 2 iulie, orele  09.00-15.00 |
| 3 | Banii și bugetul | 8 iulie, orele 16.00 -21.00 |
| 4 | Economiile și realizarea proiectelor familiei | 9 iulie, orele  09.00 -15.00 |
| 5 | **Evaluare finală** | 25 iulie 2022 |

Competențele generale și specifice, obținute în urma absolvirii programului sunt:

|  |  |
| --- | --- |
| **Competenţe generale** | **Competențe specifice** |
| **CG1 – Dezvoltarea capacității de utilizare a conceptelor specifice domeniului financiar-bancar** | 1.1. definirea conceptelor specifice domeniului economico-financiar |
| 1.2. descrierea unor instrumente și mijloace de plată |
| 1.3. descrierea rolului, valorii și funcțiilor banilor |
| **CG2 - Formarea deprinderii de aplicare a cunoștințelor specifice în rezolvarea unor situații practice și în analizarea posibilităților personale de dezvoltare** | 2.1. identificarea unor modalități de economisire a banilor |
| 2.2. alegerea mijloacelor moderne de economisire și instrumente de economisire pentru copii |
| 2.3. derularea unui proiect didactic educațional pe teme economico-financiare, prin participarea activă la realizarea proiectelor |
| **CG3 - Evaluarea comportamentului adecvat unui mediu economico-financiar în schimbare** | 3.1. explicarea principalelor drepturi și responsabilități ale consumatorului |
| 3.2 devoltarea deprinderilor de analiză a avantajelor și riscurilor consumatorilor în raport cu instituțiile financiare |
| 3.3. întocmirea responsabilă a unui buget al familiei/personal |
| **CG4 – Dezvoltarea capacităţii de a lua decizii și de a rezolva problemele specifice** | 4.1. elaborarea unui plan de acțiune personal/de familie pentru realizarea unui scop |
| 4.2. aplicarea cunoștințelor cu privire la oferta de produse și servicii bancare și de asigurare |

**GRUP ŢINTĂ**

Profesori care predau **Educație socială, la clasa a VIII-a,** în scopul diseminării educaţiei economico-financiare în rândul elevilor.

**PERIOADA DE DESFĂŞURARE**

Programul se va desfăşura pe parcursul a **40 ore,** conform programului prezentat.

Programul se va organiza **ONLINE, pe platforma Microsoft Teams** (o platformă gratuită), organizatorii asigurând **lectori specializaţi și** **suport de curs**. Cursanţii vor avea nevoie de un PC/laptop sau tabletă și conexiune la internet.

**Materiale de studiu**: suportul de curs în format online, bibliografia suplimentară.

**EVALUARE**

Accesul la examen este condiţionat de participarea **pe toată durata de desfășurare a cursului***.*

După finalizarea cursului, participanții vor susţine un **portofoliu.**

**Certificatul de absolvire este emis de către Ministerul Educației și Cercetării, cu 10 Credite Profesionale Transferabile – CPT-uri.**

Înscrierea la curs se face prin completarea **fişei de înscriere** și transmiterea unei **Adeverințe** eliberate de școală, în care să se menționeze că predați disciplina *Educație socială*, la clasa a VIII-a.

**Număr limitat de locuri: 35, în ordinea primirii înscrierilor.**

**PERSOANĂ DE CONTACT: Anca Străchinescu**, tel.: 0748.886.818, e-mail: [anca.strachinescu@ibr-rbi.ro](mailto:anca.strachinescu@ibr-rbi.ro)